b'\n_START_ARTICLE_\nFriderik II. Veliki\n_START_SECTION_\nVladavina\n_START_PARAGRAPH_\nFriderik II. Veliki je sledil predvsem dvema ciljema: \xc5\xbeelel je okrepiti notranjo in zunanjo mo\xc4\x8d dr\xc5\xbeave ter dvigniti \xc5\xbeivljenjski standard dr\xc5\xbeavljanov. Dr\xc5\xbeavo je tudi ozemeljsko pove\xc4\x8dal. Tako je v \xc5\xa1lezijskih vojnah, v spopadu za avstrijsko nasledstvo, od Avstrije pridobil \xc5\xa0lezijo, ob delitvi Poljske pa je Prusija raz\xc5\xa1irila svoje ozemlje tudi proti vzhodu in se spreminjala v velesilo._NEWLINE_Blaginjo dr\xc5\xbeavljanov je utrjeval z razli\xc4\x8dnimi reformami. Zvest merkantilisti\xc4\x8dni ekonomski politiki je spodbujal stabilnost dr\xc5\xbeavnih financ in trgovine, predvsem protekcionisti\xc4\x8dno varovanje lastnega gospodarstva z novimi carinami in davki, npr. na tobak in sol. Poznan je po tem, da je olaj\xc5\xa1al polo\xc5\xbeaj podlo\xc5\xbenikov, ukinil smrtno kazen na lastnih posestih, prepovedoval mu\xc4\x8denje v sodnih postopkih, razglasil versko toleranco, pospe\xc5\xa1eval razvoj \xc5\xa1olstva in kulture._NEWLINE_Na dr\xc5\xbeavni ravni je spodbujal modernizacijo uprave. V svojem vladanju se je oprl na dobro organizirano in mo\xc4\x8dno vojsko, ki je pa urejena in na podro\xc4\x8dju javne sfere pomembna \xc5\xbee od samega nastajanja Prusije.'